Палявыя Навасёлкі

Палявыя Навасёлкі () — сяло ў Суземскім раёне Бранскай вобласці Расіі.

 Гісторя  
Сяло Палявыя Навасёлкі (у мінулым таксама вядомае як Ад’езжыя Навасёлкі) было заснавана не пазней за першую палову XVII стагоддзя. Упершыню згадваецца ў дакументах 1630–1650-х гадоў у складзе Чэмлыжскага стану Комарыцкай воласці як вёска пад назвай Навасёлкі.

Згодна з рэвізскімі сказамі XVIII стагоддзя, насельніцтва сяла паступова расла: паводле 3-й рэвізіі тут пражывалі 260 мужчынскіх душ, паводле 4-й — 270 мужчын і 270 жанчын, а да 1796 года — ужо 311 мужчын і 304 жанчыны.

Сяло было дварцовым валоданнем (казённым), а асноўнымі заняткамі жыхароў заставалася хлебаробства і сялянская гаспадарка.

З 1708 года вядомы прыход царквы Дзімітрыя Салунскага, якая пазней атрымала назву Багаяўленскай. У 1799 годзе была пабудавана новая драўляная царква, якая праіснавала да закрыцця ў 1930 годзе і да нашых дзён не захавалася.

У 1885 годзе ў сяле адкрылася земская школа, якая стала цэнтрам адукацыі для навакольных вёсак. У адміністрацыйным плане да 1929 года Палявыя Навасёлкі ўваходзілі ў склад Сеўскага павета: спачатку — у Страчэўскую воласць, з 1880-х гадоў — у Арлінскую, а з 1924-га — у Суземскую воласць. З 1918 па 2005 год сяло было цэнтрам Паляванавасельскага сельсавета.

У 1979 годзе да Палявых Навасёлак была далучаная суседняя вёска Малыя Паўловічы.

Катэгорыя:Населеныя пункты Суземскага раёна